armvectores/hy_wikipedia_2023 huggingface dataset:
Սիկզաս

Սիկզաս  (ռուս.՝ Сыкзас), գետ Ռուսաստանում, Կամչատկայի հյուսիս-արևմուտքում։ Հոսում է Կարագինսկի շրջանում, Կամչատկայի երկրամասում։ Գետի երկարությունը 11 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Անադիրո-Կոլիմսկի ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության.


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Դագ ՄակՄիլոն

Կարլ Դուգլաս ՄակՄիլոն (անգլ.՝ Carl Douglas McMillon, Doug McMillon, հոկտեմբերի 17, 1966, Ջոնսբորո, Արկանզաս, ԱՄՆ), Վալմարտ խանութների (անգլ.՝ Walmart Stores) նախագահ և գործադիր տնօրեն։ ՄակՄիլոնը հաջորդեց Մայք Դյուկին և տվյալ պաշտոնն ստանձնեց 2014 թվականի փետրվարի 1-ին։ ՄակՄիլոնը նախագահում է նաև կազմակերպության տնօրենների խորհուրդը։


== Վաղ տարիներ ==
ՄակՄիլոնը ծնվել և մեծացել է Արկանզաս նահանգի Ջոնսբորո քաղաքում՝ Մորիս և Լաուրա ՄակՄիլոնների ընտանիքում։ Հայրը՝ ատամնաբույժ էր, ով ծառայում էր Վիետնամի պատերազմի ժամանակ։
1989 թվականին Արկանզասի համալսարանում հաշվապահության ոլորտում ստացավ բակալավրի աստիճան, իսկ 1991 թվականին Թալսայի համալսարանում՝ մագիստրոսի աստիճան։


== Կարիերա ==
1984 թվականին ՄակՄիլոնը Վալմարտում իր կարիերան սկսեց որպես առաքման կենտրոնի աշխատակից։ 1990 թվականին մագիստրոսի աստիճանի համար ուսանելու ժամանակ նա կրկին աշխատանքի անցավ Թալսայի Օկլահոմա Վալմարտ խանութում։ ՄակՄիլոնի 22-ամյա կարիերայի մեծ մասն անց է կացել Վալմարտի ամերիկյան մասնաճյուղի վաճառքի բաժնում։ 2006-2009 թվականներին դարձել է Սամս Քլաբի, իսկ 2010-2013 թվականներին՝ Վալմարտ Ինթերնեյշնլի նախագահը և գործադիր տնօրենը։ 2013 թվականից Վալմարտի գործադիր տնօրենն է։


== Ծանոթագրություններ ==


== Արտաքին հղումներ ==
C. "Doug" Douglas McMillon
Ժողովածու (270)

Ժողովածու (270), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 270 թվի տակ։ Ձեռագիրը գրվել է ենթադրաբար 1684 թվականից առաջ, Ավետ գրիչի կողմից։ Գրված է թղթի վրա, որը ունի 15․5×11 չափս։ Ձեռագիրը կազմված է 311 թերթից։ Գրված է միասյուն, նոտրգրով։Ունի կիսախորան,լուսանցազարդ մանրանկարներ։ Կազմը` կաշեպատ տախտակ դրոշմազարդ, աստառը՝ ծաղկազարդ մետաքս։ Հիշատակարաններ՝ գրչի 277թ, հետագայի՝ 1բ (1684 թ․):


== Բովանդակություն ==
Մասունք Նոր կտակարանի։
Հարցումն Յոբնաղի և պատասխանիք Մովսիսի և Դաւթի։
Դիոն․ Թրակացւոյ Արուեստ քերականութեան։
Բառք Քերականի։
Մովս․ Խորենացւոյ Բան իմաստութեան։
Արիստոտէլի Ցաղագս առաքինութեանց։


== Ծանոթագրություններ ==
Ագարակ (Երևանի գավառ)

Անվան այլ կիրառումների համար տե՛ս՝ Ագարակ (այլ կիրառումներ)Ագարակ, գյուղ, Երևանի նահանգի Երևանի գավառում։ Գտնվում էր Գառնի գյուղից 5 կմ հյուսիս-արևելք, Ազատ գետի հովտում։ Գյուղը հիշատակվելիս է եղել XIII-XIV դարերում։ Այն ընդգրկված է եղել Այրարատ աշխարհի Մազազ գավառում։ XIII դարում գյուղը պատկանելիս է եղել Գեղարդա վանքին։
1879 թ.-ին ուներ 114, 1897 թ.-ին՝ 204, իսկ 1906 թ.-ին 170։ Բնակչության զբաղվածությունը անասնապահությունը և երկրագործությունն էր։ 1986 թ.-ի դրությամբ գյուղն ամայի է։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Երևանի նահանգի հայաբնակ բնակավայրեր


== Ծանոթագրություններ ==
Նիժնյայա Վաենգա

Նիժնյայա Վաենգա (ռուս.՝ Нижняя Ваеньга), գյուղ Ռուսաստանի Արխանգելսկի մարզի Վինոգրադովսկի շրջանի կազմում։
Բնակչությունը 2010 թվականին գրանցված տվյալներով կազմում էր 9 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Զարուդնյա

Զարուդնյա (ռուս.՝ Зарудня), գյուղ Ռուսաստանի, Մոսկվայի մարզի Կոլոմենսկի շրջանի կազմում։
Բնակչությունը 2005 թվականին գրանցված տվյալներով կազմում էր 1538 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Նադին Բեյլեր

Նադին Բեյլեր (Nadine Beiler, մայիսի 27, 1990(1990-05-27), Ինցինգ, Ինսբրուկ, Տիրոլ, Ավստրիա), ավստրիացի երգչուհի, ով 2007 թվականին հաղթել է ավստրիական հայտնի Starmania մրցույթում։ Այդ նույն տարվա փետրվարի 16-ին թողարկել է իր առաջին սինգլը՝ Alles was du willst վերնագրով։
2011 թվականին Նադին Բեյլերը The Secret Is Love երգով ներկայացրել է Ավստրիան Եվրատեսիլ 2011 երգի մրցույթում և մրցույթի եզրափակիչ փուլում զբաղեցրել է 18-րդ հորիզոնականը։


== Սկավառակագրություն ==


=== Ալբոմներ ===


=== Սինգլներ ===


== Ծանոթագրություններ ==


== Արտաքին հղումներ ==
Երգչուհու կենսագրությունը (գերմաներեն)
Կեմպելևո (գյուղ, Գատչինսկի շրջան)

Կեմպելևո (ռուս.՝ Кемпелево), գյուղ Ռուսաստանի Լենինգրադի մարզի Գատչինսկի շրջանի կազմում։
Բնակչությունը 2011 թվականին գրանցված տվյալներով կազմում էր 14 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բերդ քաղաքի պատմության և կենցաղի թանգարան

Բերդ քաղաքի պատմության և կենցաղի թանգարան, Տավուշի մարզի Բերդ քաղաքի թանգարանը հիմնադրվել է 1981 թ.` որպես Սարդարապատի ազգագրության թանգարանի մասնաճյուղ, հետագայում անցել է ՀՀ Մշակույթի նախարարության ենթակայության տակ, իսկ 1997 թ. այն Բերդի քաղաքապետարանի ենթակայությամբ գործող հիմնարկություն է։


== Պատմություն ==

Թանգարանը գտնվում է Բերդ քաղաքից փոքր-ինչ հեռու՝ բարձրադիր ու գեղատեսիլ վայրում, «Սորան» կոչվող զբոսայգու հարևանությամբ։ Թանգարանի հիմնադիր և առաջին տնօրեն է եղել Ռաֆիկ Աշոտի Մուրադյանը։


== Ցուցադրություն ==
Թանգարանում առկա է 624 ցուցանմուշ, որոնցից 190-ը գտնվում է ֆոնդում։ Ցուցադրված է 434-ը, որից 34-ը գրքեր են։ Թանգարանն ունի բաժիններ, որոնք վերաբերում են Հայոց ցեղասպանությանը, ԽՍՀՄ կազմում Երկրորդ համաշխարհային պատերազմին մասնակցածներին,  հայ-ադրբեջանական հակամարտությանը, քաղաքի ինքնապաշտպանական ջոկատներին (այս բաժինն ստեղծվել է տնօրեն Հրաչիկ Աթոյանի նախաձեռնությամբ) Տավուշ կամ Ցլիկ Ամրամի ամրոցի պատմությանը, կատարված պեղումներին, բնակավայրի կենցաղին, որը ներկայացված է «տատիկի տուն», «մոր և մանկան» անկյունների միջոցով, հողագործությանը, կավագործությանը, ձեռագործությանը, գորգագործությանը և երաժշտական գործիքներին։
Արժեքավոր է հատկապես Տավուշ բերդին նվիրված անկյունը, որտեղ ներկայացված են պեղումների միջոցով բերդի շրջակայքից հայտնաբերված կավե, պղնձե գործիքների մնացորդներ, նիզակներ, կենցաղային իրեր, ջրամատակարարման կավե խողովակներ, կմախքներ, զարդեր և այլն։
Առանձին բաժիններ են հատկացված անասնապահական, գյուղատնտեսական իրերի ցուցադրությանը։ Ներկայացված են հին հայկական կարպետներ, գորգեր, ասեղնագործ աշխատանքներ։ 
Թանգարանում ներկայացված են նկարիչ Միշա Հովհաննիսյանի գծանկարները՝ հայ գրականության, գիտության, մշակույթի, արվեստի, շախմատի, թատերարվեստի ու կինոյի մեծերի՝ Շառլ Ազնավուրի, Առնո Բաբաջանյանի, Հրաչյա Ներսիսյանի, Տիգրան Պետրոսյանի, Մհեր Մկրտչյանի, Արամ Խաչատրյանի, Կոմիտասի, Պարույր Սևակի, Վիլյամ Սարոյանի դիմանկարները։ Ցուցադրվում են նաև քաղաքի նկարիչ Ռոմեո Մելիքյանի կտավները։


== Հասցե ==
Թանգարանը գտնվում է բերդ քաղաքում, «Սորան» կոչվող զբոսայգու հարևանությամբ։
ՄԱԿ-ի Մերձավոր Արևելքում Պաղեստինի փախստականների օգնության և աշխատանքների գործակալություն

ՄԱԿ-ի Մերձավոր Արևելքում Պաղեստինի փախստականների օգնության և աշխատանքների գործակալություն (ՄԱՕԱԳ) (անգլ.՝ United Nations Relief and Works Agency for Palestine Refugees in the Near East, UNRWA), ՄԱԿ-ի գործակալություններից մեկը, որը հիմնադրվել է Ընդհանուր վեհաժողովի կողմից 1949 թվականի դեկտեմբերի 8-ին Պաղեստինի փախստականներին օգնելու նպատակով։
Այդ նաև հանգստություն ապահովեց հրեաներին և արաբ Պաղեստինի գաղթականներին որոնք գտնվում են Իսրայելի մեջ 1948 թվականի պատերազմից սկսած, մինչև Իսրայելի կառավարությունը իր պատասխանատվությունը իրականացրեց հրեա գաղթականների հանդեպ 1952 թվականին։
Այսօր ՄԱՕԱԳ-ը նախատեսում է կրթություն, առողջապահություն, մարդասիրական օգնություն, սոցիալական ծառայություններ այն 5 միլիոն գրանցված պաղեստինյան փախստականներին, որոնք գրանցվել են 1948 թվականից մինչև 1967 թվականի պատերազմների ընթացքում և որոնց թվաքանակը ներառում է նաև բոլոր նրանց ժառանգներին։ Օգնություն նախատեսվում է նաև պաղեստինյան փախստականներին, որոնք ապրում են Հորդանանում, Լիբանանում և Սիրիայում, ինչպես նաև Գազայի արևմտյան ափին։


== Գործունեություն ==
Կառույցը սկսել է իր գործունեությունը 1950 թվականի մայիսից։ Փախստականների խնդրի վերաբերյալ համաձայնեցված լուծման բացակայության պատճառով գործակալության լիազորությունների ժամկետը պարբերաբար երկարաձգվում է։ Վերջին անգամ այն երկարաձգվեց մինչև 2011 թվականի հունիսի 30-ը։ Պաղեստինի փախստականների հարցի լուծման բացակայության համար օրենսդրական ժողովը կրկին հետաձգեց ՄԱՕԱԳ-ի մանդատը՝ վերջին անգամ այն երկարացնելով մինչը 2017 թվականի հունիսի 30։


== Օգնություն ==
Մերձավոր արևելքում գրանցված 4.8 միլիոն պաղեստինցի փախստականների համար, ներառյալ՝ Հորդանանի, Սիրիայի, Լիբանանի, ինչպես նաև Գազականների հատվածի, Արևմտյան ափի և Արևելյան Երուսաղեմի 58 փախստականների ճամբարում բնակվող 1.4 միլիոն փախստականների համար գործակալությունը հանդիսանում է մի շարք առաջնային ծառայությունների հիմնական մատակարար. կրթություն, առողջապահություն, մարդասիրական օգնություն, հասարակական բարեկեցություն ապահովող աշխատանքներ։ Այն իրականացնում է տեղային ֆինանսավորան ծրագիր և ենթակառուցվածքային աշխատանքներ պաշտոնապես սահանված ճամբարի տարածքներում։
2000 թվականից ի վեր ՄԱՕԱԳ-ն առաջին մարդասիրականօգնություն է ցույց տալիս, որպեսզի հնարավորինս մեղմացնի առկա ճգնաժամի հետևանքները Գազայում և Արևմտյան ափում բնակվող փախստակաների ամենախոցելի շերտի համար։
2006 թվականից մինչ օրս այն ակտիվորեն արձագանքում է Լիբանանում բախումներից տուժած փախստականների կարիքներին։


== Գրասենյակներ ==
ՄԱՕԱԳ-ի աշխատանքներին էապես նպաստում են Ամմանում և Գազայում տեղակայված երկու գլխավոր գրասենյակները։ 23 հոգուց բաղկացած Խորհրդատվական հանձնաժողովն օգնում է գլխավոր հանձնակատարին, որը գործակալության աշխատանքների մասին զեկուցում է Ընդհանուր վոհաժողովին։ Խորհրդատվական հանձնաժողովի կազմի մեջ մտնում են.


== Տվյալներ ==
Գլխավոր Հանփնակատար՝ Ֆիլիպպո Գրանդի (Իտալիա)
Գլխավոր գրասենյակ՝ (Ղազա) Գամալ Աբդուլ Նասսեր փողոց,
Փոստարկղ՝ 61 ք, Ղազա
Հեռ.՝ (972-8) 288 7333, ֆաքս՝ (972-8) 288-7555
Գլխավոր գրասենյակ՝ Հորդանան, Ամման, 11814
Բայադեր Վադի Սիր, փոստարկղ՝ 140157
էլ փոստ՝ HQ-PIO@unrwa.org


== Ծանոթագրություններ ==
Միլոսլավսկոե (քաղաքատիպ ավան, Միլոսլավսկի շրջան)

Անվան այլ կիրառումների համար տե՛ս՝ ՄիլոսլավսկոեՄիլոսլավսկոե (ռուս.՝ Милославское), քաղաքատիպ ավան Ռուսաստանի Ռյազանի մարզի Միլոսլավսկի շրջանի կազմում։
Բնակչությունը 2010 թվականին գրանցված տվյալներով կազմում էր 5830 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մայքլ Տեր-Պողոսյան

Մայքլ Տեր-Պողոսյան (անգլ.՝ Michel Ter-Pogossian, ապրիլի 21, 1925(1925-04-21), Բեռլին, Վայմարյան Հանրապետություն - հունիսի 19, 1996(1996-06-19), Փարիզ), հայազգի ֆիզիկոս, գյուտարար, Պոզիտրոնային ճառագայթման տոմոգրաֆիայի (Positron emission tomography (PET)) հայրերից մեկն է։ Համակարգչային տոմոգրաֆիայի միջոցով մարդու մարմնի պատկերը վերարտադրող սարքը ստեղծողներից մեկը (1975)։


= Կենսագրություն =
Տեր-Պողոսյանը ծնվել է Բեռլինում, եղել է իր ծնողների միակ զավակը։ Նրա ծնողները հաստատվել էին Գերմանիայում` փախչելով Առաջին համաշխարհային պատերազմի ընթացքում տեղի ունեցած Հայոց ցեղասպանությունից։ Նրա ընտանիքը տեղափոխվել է Ֆրանսիա, երբ նա երեխա էր։ Նա գիտական կոչումներ է ստացել Փարիզի համալսարանից և Ռադիումի ինստիտուտից։ 1946 թվականին արտագաղթում է ԱՄՆ Վաշինգտոնի սբ. Լուիսի անվան համալսարանում (Washington University of St. Louis) սովորելու համար։ Ավելի ուշ ընդունվում է նույն համալսարանի մեկ այլ ֆակուլտետ` Վաշինգտոնի համալսարանի բժշկական դպրոց (Washington University School of Medicine)։


= Պոզիտրոնային ճառագայթման տոմոգրաֆիա =
1977 թվականին Միքայել Տեր-Պողոսյանը ստեղծել է համակարգչային տոմոգրաֆիայի միջոցով մարդու մարմնի պատկերը վերարտադրող սարքը։ Տոմոգրաֆն օգտագործվում է քաղցկեղային գոյացության հայտնաբերման համար, ինչպես նաև՝ սրտային հիվանդությունների վերահսկման ժամանակ։ Այն հեղաշրջում առաջ բերեց ուղեղի ֆունկցիաների ըմբռնման ասպարեզում։


= Հղումներ =
tert.am - «Բանկոմատի, ֆենի և այլ գյուտերի հեղինակներն ամերիկահայեր են. ներկայացվեց «Ամերիկահայության ներդրումը ԱՄՆ-ում» գիրքը» հոդված Archived 2011-01-02 at the Wayback Machine.
ArmeniaNow.com - «ՄՍ` արտահանման համար. գյուտարարն ասում է, որ Հայաստանը մտավոր սեփականության մեծ պաշար ունի» հոդված(չաշխատող հղում)


== Ծանոթագրություններ ==


== Արտաքին հղումներ ==
PET scan
Ոչինչ մեր մասին՝ առանց մեզ

«Ոչինչ մեր մասին՝ առանց մեզ» (լատիներեն՝ Nihil de nobis, sine nobis), կարգախոս, որն օգտագործվում է հիմնավորելու այն գաղափարը, թե ոչ մի քաղաքական որոշում չպետք է կայացվի որևէ ներկայացուցչի կողմից՝ առանց այդ որոշման ազդեցություն կրող խմբի կամ խմբերի ներկայացուցիչների ուղղակի մասնակցության։ Այն ներառում է ազգային, էթնիկ, հաշմանդամություն ունեցող կամ այլ խմբերը, որոնք հաճախակիորեն համարվում են մարգինալ կամ լուսանցք մղված քաղաքական, հասարակական և տնտեսական հնարավորությունների առումով։
Կարգախոսը ծագում է Կենտրոնական Եվրոպայի քաղաքական ավանդույթներից։ Այս քաղաքական կարգախոսի կիրառմամբ հիմնադրվել էր, և դրա մոտավոր լատիներեն թարգմանությամբ՝ Nihil novi, իր անունն էր ստացել Լեհաստանի 1505 թվականի սահմանադիր օրենքը, որն իշխանության կենտրոնը միապետից դեպի խորհրդարան տեղափոխելու առաջին փորձն էր։ Ապա այն դարձավ ժողովրդավարական նորմերը խորհրդանշող ասույթ։ Այս կիրառմամբ, այն սերտ համանմանություն ձեռք բերեց Հյուսիսային Ամերիկայում անկախության պատերազմի ամեննահայտնի կարգախոսներից մեկ՝ «Ո՛չ հարկահանությանը՝ առանց ներկայացված լինելու իրավունքի»։ Այն նաև Հունգարիայի օրենսդրության և արտաքին քաղաքականության հիմնարար սկզբունքներից մեկն է, ինչպես նաև եղել է միջպատերազմական շրջանում Լեհաստանի արտաքին քաղաքականության անկյունաքարը։
Կարգախոսն անգլերեն լեզվում տարածում է գտել 1990-ական թվականների հաշմանդամություն ունեցող անձանց իրավունքների պաշտպանների գործունեության շնորհիվ։ Ջեյմս Չարլտոնի վկայությամբ, ինքն առաջին անգամ այն լսել էր հարավաֆրիկացի հաշմանդամ ակտիվիստներ Մայքլ Մասութայից և Ուիլյամ Ռոուլանդից, որոնք իրենց հերթին այս բառակապակցությունը լսել էին մի ոմն արևելաեվրոպացի չանվանված ակտիվիստից դրանից առաջ տեղի ունեցած հաշմանդամների իրավունքների շուրջ միջազգային համաժողովի ժամանակ։ 1998 թվականին Չարլտոնն այն օգտագործեց որպես հաշմանդամների իրավունքների վերաբերյալ իր գրքի վերնագիր։ Հաշմանդամների իրավունքների ակտիվիստ Դեյվիդ Վերներն օգտագործեց այս նույն խորագիրը իր գրքի համար, որը ևս հրատարակվել էր 1998 թվականին։
Այդ ժամանակվանից ի վեր այս կարգախոսը հաշմանդամների իրավունքների ոլորտից տեղափոխվել է նաև այլ ոլորտներ, մասնավորապես տարբեր շահերի պաշտպանության, ինքնության վրա հիմնված և պոպուլիստական շարժումների բնագավառներ։


== Տե՛ս նաև ==
Ինքնորոշում
Մարդու իրավունքներ


== Ծանոթագրություններ ==
Լաս Ֆրանկեսաս դել Վալյես

Լաս Ֆրանկեսաս դել Վալյես (իսպ.՝ Les Franqueses del Valles), մունիցիպալիտետ Իսպանիայում։ Մտնում է Բարսելոնա պրովինցիայի Կատալոնիա ինքնավար համայնքի կազմում։ Մունիցիպալիտետը գտնվում է Վարես Օրենտալ շրջանի կազմում։ Տարածքը զբաղեցնում է 29,1 կմ²։ Բնակչությունը՝ 18114 մարդ ( 2010 թվականի տվյալներով)։ Հեռավորությունը ադմինիստրատական կենտրոնից՝ 42 կմ։


== Արտաքին հղումներ ==
Պաշտոնական կայքը
Կաստանիոլե Պիեմոնտե

Կաստանիոլե Պիեմոնտե(իտալերեն՝ Castagnole Piemonte), կոմունա Իտալիայի Պիեմոնտ մարզի Թուրին գավառում։
Բնակչությունը՝ 2.100 մարդ (2008 թվականի տվյալներով)։ Բնակչության խտությունը՝ 110 մարդ/կմ²։ Տարածքը՝ 17 կմ²։ Փոստային ինդեքս՝ 10060։ Հեռախոսային կոդ՝ 011։


== Ժողովրդագրություն ==
Բնակչության թվաքանակի փոփոխությունները. 


== Արտաքին հղումներ ==
Պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Ժուլիանա Պաես

Ժուլիանա Կոուտու Պաես (պորտ.՝ Juliana Couto Paes, մարտի 26, 1979(1979-03-26), Rio Bonito, Rio de Janeiro, Ռիո դե Ժանեյրո, Բրազիլիա), բրազիլացի դերասանուհի, հաղորդավարուհի և նախկին մոդել։ Ունի արաբական, աֆրիկյան և հնդկական արմատներ։

Առաջին դերը, որով ճանաչում է ձեռք բերել, եղել է «Հայտնիներ» սերիալը։ Առավել լայն ճանաչման է արժանացել ««Հնդկաստանի ճանապարհներ» հեռուստասերիալից»։

Նկարահանվել է նաև «Կլոն» հեռուստասերիալում։ Ունի 1 երեխա։ 2010 թվականին առաջին անգամ հանդես է եկել նաև որպես հեռուստահաղորդավարուհի՝ GNT հեռուստաալիքով վարելով «Por um fio» հաղորդումը։


== Ծանոթագրություններ ==


== Արտաքին հղումներ ==
http://julianapaes.com.br/ Ժուլիանա Պաես. պաշտոնական կայք
Juliana Paes Internet Movie Database կայքում
Juliana Paes ׀ Gshow, TV Globo Brasil
Ժուլիանա Պաես Ինստագրամում
Արտեմ Սարգսյան (լեզվաբան)

Անվան այլ կիրառումների համար տե՛ս՝ Արտեմ Սարգսյան (այլ կիրառումներ)Արտեմ Եղիշեի Սարգսյան (օգոստոսի 28,1942, Կիրովաբադ, Ադրբեջանական ԽՍՀ, ԽՍՀՄ), ՀՀ ԳԱԱ թղթակից անդամ, բանասիրական գիտությունների դոկտոր, պրոֆեսոր, հաղորդավար։


== Կենսագրություն ==
Արտեմ Սարգսյանը ծնվել է 1942 թվականի օգոստոսի 28-ին Կիրովաբադ (Գանձակ) քաղաքում։ 1965 թվականին ավարտել է Երևանի պետական համալսարանի բանասիրական ֆակուլտետը։ 1987 թվականից բանասիրական գիտությունների դոկտոր է, 1990 թվականից՝ պրոֆեսոր։ 1986 թ. արժանացել է ՀԽՍՀ Պետական մրցանակի։ Նրա լեզվաբանական աշխատությունները նվիրված են գրաբարի կառուցվածքային նկարագրությանը՝ ժամանակակից ճշգրիտ մեթոդների կիրառմամբ, արևմտահայերենի կառուցվածքային նկարագրությանը՝ հնչյունաբանություն, բառապաշար, քերականություն, արևելահայերենի և արևմտահայերենի զուգադրական քննությանը, լեզվաբանական աշխարհագրության և հանրալեզվաբանության հիմնախնդիրներին։ Դասավանդել է Հայաստանի մի շարք բուհերում և Սփյուռքի կրթօջախներում։ 1972-1982 թվականներին դասավանդել է Կիպրոսի Մելգոնյան վարժարանում, իսկ 1992-1996 թվականներին՝ Երուսաղեմի Ժառանգավորաց վարժարանում և ընծայարանում՝ միևնույն ժամանակ լինելով կրթական հաստատության տեսուչը։ 1978 թվականից Առաջին ալիքի, ապա՝ «Արմենիա» հեռուստաընկերությամբ հիմնել և վարել է «Մեր լեզուն, մեր խոսքը» հաղորդաշարը։ 1998 թվականից ՀՀ ԳԱԱ Հրաչյա Աճառյանի անվան լեզվի ինստիտուտի թեմատիկ խմբի ղեկավարն է։ Եղել է «Արմենիա» հեռուստաընկերության գլխավոր խմբագիրը։


== Պարգևներ ==
ՀՀ «Մովսես Խորենացի» մեդալ, 2002
«Հայրենիքին մատուցած ծառայությունների համար» 1-ին աստիճանի մեդալ, 2011
ՀՀ կրթության և գիտության նախարարության ոսկե մեդալ


== Ծանոթագրություններ ==
Stay (երգ, Zedd և Ալեսիա Կարա)

"Stay", Ալեսիա Կարայի և Zedd-ի երգը։ Սինգլը թողարկել է Interscope Records լեյբլը 2017 թվականի փետրվարի 23-ին։ Երգի պաշտոնական տեսահոլովակը թողարկվել է 2017 թվականի ապրիլի 18-ին ՅուԹյուբում։


== Հաջողություններ հիթ-շքերթներում ==
"Stay" գրավել է յոթերորդ տեղը Billboard Hot 100-ում և առաջին տեղը Mainstream Top 40-ում՝ դառնալով Zedd-ի և Cara-ի երրորդ ստեղծագործությունը, որ գլխավորել է հիթ-շքերթը։


== Օգտագործումը ԶԼՄ-ներում ==
Երգը օգտագործվում է «Այս ամբողջ աշխարհը» (Everything, Everything.) ֆիլմում։ Այն նաև օգտագործվել է Պեպսիի գովազդում 


== Ստեղածագործությունների ցանկ ==


== Հիթ-շքերթներ ==


== Սերտիֆիկացիա ==


== Թողարկման պատմություն ==


== Ծանոթագրություններ ==
Սմոքինգ (ֆիլմ)

«Սմոքինգ» (անգլ.՝ The Tuxedo)՝ ռեժիսոր Քևին Դոնովանի ֆիլմերից, որի գլխավոր դերերը մարմնավորում են Ջեքի Չանը, Ջենիֆեր Լավ Հյուիթը, Ջեյսոն Այզեքսը, Դեբի Մեյզարը, Ռիչի Կոսթերը, Փեթեր Ստորմարեն, Միա Կոթետը, Ռոմանի Մալկոն, Դենիել Քեշը, Ջոդի Ռասիկոտը։


== Սյուժե ==
Մինչ գործակալ Կլարկ Դևլինը գտնվում էր կոմայում, շարքային նյույորքյան տաքսիստ Ջիմի Տոնգը ստիպված է իր վրա վերցնել ԱՄՆ-ի կողմից հանձնարարված գաղտնի առաքելությունը։ Տոնգին բաժին է հասնում Դևլինի համակարգչային տեխնիկայով հագեցած կոստյումը, որը նրան տիրոջը տալիս է անսովոր ուժեր կռվել, պահ մտնելու և սիրաշահելու համար։ Եվ Ջիմին մտնում է գաղտնի գործակալի դերի մեջ։


== Ծանոթագրություններ ==


== Արտաքին հղումներ ==
Սմոքինգ(անգլ.) ֆիլմը Internet Movie Database կայքում
«Սմոքինգ»(ռուս.) ֆիլմը ԿինոՊոիսկ կայքում։
Շիպրագե

Շիպրագե (բոս․՝ Šiprage, սերբ.՝ Шипраге/Šiprage, խորվ.՝ Šiprage), գյուղ Բոսնիա և Հերցեգովինայի հյուսիս-արևմուտքում, Սերբական Հանրապետության կազմում, Բանյա Լուկա տարածաշրջանի նույնանուն համայնքի կենտրոնը։


== Կլիմա ==
Շիպրագեում գերիշխում է բարեխառն ցամաքային կլիման, որն արտահայտվում է տարվա բոլոր չորս եղանակներին։
Շիպրագեի կլիմայի երկարամյա ցուցանիշները.


== Բնակչություն ==
1931, 1953: քաղաքապետարանը Շիպրագե (Šiprage)+ ոլորտ Շիպրագե (Šiprage)


== Ծանոթագրություններ ==


== Արտաքին հղումներ ==
http://opstinakotorvaros.com/
http://www.maplandia.com/bosnia-and-herzegovina/republika-srpska/siprage/ Maplandia
http://www.satellitecitymaps.com/europe-map/bosnia-and-herzegovina-map/federation-of-bosnia-and-herzegovina-map/%C5%A1iprage-map/
http://www.distancesfrom.com/distance-from-Siprage-to-Banja-Luka-Bosna-i-Hercegovina/DistanceHistory/5243320.aspx
http://www.maplandia.com/bosnia-and-herzegovina/republika-srpska/siprage/ Maplandia
http://www.satellitecitymaps.com/europe-map/bosnia-and-herzegovina-map/federation-of-bosnia-and-herzegovina-map/%C5%A1iprage-map/
http://www.distancesfrom.com/distance-from-Siprage-to-Banja-Luka-Bosna-i-Hercegovina/DistanceHistory/5243320.aspx
http://www.udaljenosti.com/bosna/-(չաշխատող հղում) Distances in B&H
Օտվեն

Օտվեն (ֆր.՝ Hautevesnes), համայնք Ֆրանսիայում, գտնվում է Պիկարդիայի մարզում՝ Էնա գավառում։ Մտնում է Վիլեր Կոտրե կանտոնի կազմի մեջ։ Համայնքի շրջանը՝ Սեն Կանտեն:
Համայնքի INSEE կոդը՝ 02375:


== Բնակչություն ==
2010 թվականի տվյալներով՝ համայնքի բնակչությունը կազմում է 158 մարդ։ 


== Տնտեսություն ==
2010 թվականին համայնքի 111 աշխատունակ (15-64 տարեկան) բնակիչներից 77-ը տնտեսապես ակտիվ էին, 34-ը՝ ոչ ակտիվ (ակտիվության ցուցանիշը կազմել է 69,4 %, 1999 թվականին եղել է 78,2%)։ 77 տնտեսապես ակտիվ բնակիչներից աշխատում էին 68-ը (43 տղամարդ և 25 կին), գործազուրկ էին 9 մարդ (4 տղամարդ և 5 կին)։ 34 տնտեսապես ոչ ակտիվ բնակիչներից 9-ը եղել են աշակերտներ կամ ուսանողներ, 11-ը՝ թոշակառուներ, 14-ը տնտեսապես ոչ ակտիվ էին այլ պատճառներով:


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ, Օտվեն (ֆր.)
Օլեսկի

Օլեսկի (էստ․՝ Oleski), գյուղ Էստոնիայի Վիրումաա նահանգի Լասվա շրջանում։
2011 թվականի տվյալներով գյուղում բնակվում էր 14 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Ժողովածու (2820)

Ժողովածու (2820), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 2820 թվի տակ։ Ձեռագիրը գրվել է 18-րդ դարում։   Գրված է թղթի վրա, որը ունի 22,3x16 չափս։ Ձեռագիրը կազմված է 119 թերթից։ Գրված է միասյուն, նոտրգրով։ Կազմը` կաշի, դրոշմազարդ։ Կնիք՝ 19ա (1890 թվական, Ս. Վ.):


== Բովանդակություն ==
Քարոզք։
Կանխաճառութիւնք մարգարէիցն վասն մահուանն Քրիստոսի։


== Ծանոթագրություններ ==
Անկերսկայա

Անկերսկայա (ռուս.՝ Анкерская), գյուղ Ռուսաստանի Կոմիի հանրապետության Պռրլուզսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սմբատ Տեր-Ավետիսյան

Սմբատ Վարդանի Տեր-Ավետիսյան (հոկտեմբերի 8, 1875(1875-10-08), Բարանա, Հայաստան - փետրվարի 27, 1943(1943-02-27), Երևան, Հայկական ԽՍՀ, ԽՍՀՄ), հայ խորհրդային պատմաբան, հնագետ, մանկավարժ։ Պատմական գիտությունների դոկտոր (1936)։


== Կենսագրություն ==
1894-1898 թվականներին սովորել է Գևորգյան ճեմարանում, 1901-1904 թվականներին՝ Պետերբուրգի համալսարանում։ 1902 թվականին, դեռևս ուսանող, գործուղվել է Պարսկաստան՝ Նոր Ջուղայի հայկական ձեռագրերն ուսումնասիրելու, նկարագրել է մոտ 600 գրչագիր և կազմել Նոր Ջուղայի հայկական ձեռագրերի («Ցուցակ հայերեն ձեռագրաց Նոր-Ջուղայի Ամենափրկիչ վանքի»), հետագայում՝ նաև Նախավկայի վանքի 300 ձեռագրերի ցուցակները։ Հավաքել է Հայաստանի ու հայկական գաղթավայրերի արձանագրությունները և կազմել հայկական վիմագիր արձանագրությունների ժողովածու։ 1904 թվականին մասնակցել է Նիկողայոս Մառի ղեկավարությամբ Անիում կատարված հնագիտական աշխատանքներին։ Հետագայում պեղումներ է կատարել Ղազախի շրջանում, Ղարաբաղում, Գիլանում, Նախիջևանում, Արմավիրում, Կարսում, Դվինում և այլուր։ 1915-1917 թվականներին, Կայսերական գիտությունների ակադեմիայի գործուղմամբ, Վանի, Բիթլիսի ու Էրզրումի վիլայեթներում հավաքել է ավելի քան հազար ձեռագիր, պատմական վավերագիր և ազգագրական նյութեր։ 1925-1931 թվականներին Թիֆլիսում եղել է Կովկասի հնագիտական ինստիտուտի տնօրենի տեղակալը, 1931-1934 թվականներին՝ ԽՍՀՄ ԳԱ Անդրկովկասյան բաժանմունքի գիտությունների քարտուղարը։ 1937 թվականներին, տեղափոխվելով Երևան, գլխավորել է ԽՍՀՄ ԳԱ հայկական բաժանմունքի հնագիտության սեկտորը, միաժամանակ դասախոսել է Երևանի համալսարանում, եղել այդ հաստատության հնագիտության ամբիոնի վարիչը։ Տեր-Ավետիսյանի աշխատությունները վերաբերում են հիմնականում Նոր Ջուղայի վաճառականների առևտրական հարաբերություններին, պարսից Նադիր շահի՝ Հայաստան կատարած արշավանքներին, աղբյուրագիտական նշանակության այլ խնդիրների։ Հնագիտական ուսումնասիրություններն ամփովում են գլխավորապես իր պեղումների արդյունքները։


== Երկեր ==
Նադիր Շահի արշավանքները (ըստ Հակոբ Շամախեցու), Երևան, 1940։
Ենդրաշիկ Դյորդ

Ենդրաշիկ Դյորդ (հունգ.՝ Jendrassik György, մայիսի 13, 1898(1898-05-13), Բուդապեշտ, Ավստրո-Հունգարիա - փետրվարի 8, 1954(1954-02-08), Լոնդոն, Միացյալ Թագավորություն), հունգարացի ֆիզիկոս և ճարտարագետ։


== Կենսագրություն ==
Ենդրաշիկը բարձրագույն կրթությունը ստացել է Իոսիֆի անվան թագավորական տեխնոլոգիական համալսարանում, որից հետո Բեռլինի համալսարանում հաճախել է այնպիսի հայտնի ֆիզիկոսների դասախոսությունների դասընթացների, ինչպիսիք են Էյնշտեյնը և Պլանկը։ 1922 թվականին Բուդապեշտում ստացել է ճարտարագետի դիպլոմ։ 1927 թվականից նա աշխատել է Ganz Rt ընկերությունում, որտեղ նա օգնել է մշակել դիզելային շարժիչներ։ Նա նախագծել է Jendrassik Cs-1 տուրբովինտային շարժիչը, որի առաջին տարբերակները մեկ կամ երկու գլանային էին։ Ավելի ուշ նրանք մշակել էին չորս և վեց գլանային քառակի տարբերակները՝ առանց սեղմման և խառնուրդային բաժնի։ Այսպիսով, աշխարհում առաջին տուրբովինտային շարժիչը եղել է Jendrassik Cs-1 -ը, նախագծված է հունգարացի ճարտարագետ Ենդրաշիկ Դյորդի կողմից։ Շարժիչը հավաքվել և փորձարկվել է Բուդապեշտի Ganz գործարանում 1939 և 1942 թվականների միջև։ 1940 թվականին նախատեսվում էր շարժիչի տեղադրումը Varga RMI-1 X/H զույգ շարժիչով թեթև ռմբարկուի վրա, սակայն ծրագիրը դադարեցվել է։
Նա նաև նախատեսում էր սկսել գազային տուրբինների կատարելագործման աշխատանքները, որոնց համար 1936 թվականին հիմնադրել է «Invention Development and Marketing Co.» ընկերությունը։ Իր հեղինակությունը աճի հետ նա սկսեց երկրի գիտության մեջ դառնալ ծանրակշիռ գործիչ։ 1943 թվականին նա գիտական ​​ձեռքբերումների և վաստակի համար ընտրվել է Հունգարիայի Գիտությունների ակադեմիայի թղթակից-անդամ, սակայն այն պատճառով, որ պատերազմը Հունգարիայի համար անհաջող կերպով էր ծավալվել, և նրա տնտեսությունն ու արդյունաբերությունը ոչնչացվել էին, Ենդրաշիկը չէր կարող շարունակել իր աշխատանքը գազատուրբինների վրա։ Պատերազմից հետո երկրում անբարենպաստ քաղաքական իրավիճակի պատճառով նա ստիպված էր հեռանալ Հունգարիայից։ Որոշ ժամանակ նա ապրել է Արգենտինայում, որից հետո նա բնակություն է հաստատել Անգլիայում, որտեղ նա բացել է իր սեփական արհեստանոցը և միաժամանակ անցել աշխատանքի որպես խորհրդատու Power Jets ընկերությունում։ Միայն Հունգարիայում նրա գրանցված գյուտերի թիվը կազմել է ընդհանուր առմամբ 77։ Նրա նշանակալից գյուտերից վերջինը համարվում է ճնշման համակշռման սարքը։


== Ծանոթագրություններ ==


== Արտաքին հղումներ ==
Jendrassik, György
Jendrassik György
Վահագն Ստամբոլցյան

Վահագն Պարույրի Ստամբոլցյան (ապրիլի 19, 1931(1931-04-19), Երևան, Հայկական ԽՍՀ, ԱԽՖՍՀ, ԽՍՀՄ - հուլիսի 5, 2011(2011-07-05), Երևան, Հայաստան), երգեհոնահար, մանկավարժ։ Հայաստանի ժողովրդական արտիստ (2006)։
Բժիշկներ Ռաֆայել և Ելենա Ստամբոլցյանների եղբայրը։


== Կենսագրություն ==
Մինչև ուսանողական տարիները կրել է Վլադիմիր անունը։ Հայրը տնտեսագետ, ստալինյան բռնատիրության զոհ Պարույր Ստամբոլցյանն է, մայրը՝ ռուսերենի ուսուցչուհի Սրբուհի Ազատյանը։ 1937 թ. հայրը բանտարկվել է և 1941 թվականին գնդակահարվել Ռուսաստանի բանտերից մեկում։ Հոր բանտարկությունից հետո Վահագն Ստամբոլցյանը կրել է Ազատյան ազգանունը. հայրական ազգանունը վերականգնել, իսկ Վլադիմիր անունը փոխարինել է Վահագնով ուսանողության տարիներին Լենինգրադում։ Ավարտել է Երևանի Չայկովսկու անվան դպրոցը, ապա մեկ տարի սովորել Երևանի Կոմիտասի անվան պետական կոնսերվատորիայի դաշնամուրի բաժնում՝ Առնո Բաբաջանյանի դասարանում։ Այնուհետև ընդունվել և 1962 թ. ավարտել է Լենինգրադի Ռիմսկի-Կորսակովի անվան կոնսերվատորիայի երգեհոնի դասարանը (Յու. Բրյուշկովի դաշնամուրի և Ի. Բրաուդոյի երգեհոնի դասարանները)։ Եղել է Հայֆիլհարմոնիայի մենակատար։ 1963 թվականից մանկավարժական գործունեություն է ծավալել Երևանի Ռոմանոս Մելիքյանի անվան երաժշտական ուսումնարանում։ 1966 թվականից դասավանդել է Երևանի Կոմիտասի անվան պետական կոնսերվատորիայում, բացել երգեհոնի դասարան (1970-1985 թթ., միաժամանակ՝ ՀՊՄՀ-ում), պրոֆեսոր՝ 1990 թվականից, երգեհոնի ամբիոնի վարիչ՝ 1997 թվականից։
Ստամբոլցյանը մեծապես նպաստել է Հայաստանում երգեհոնային արվեստի տարածմանը։ Նվագացանկն ընդգրկում է մինչդասական շրջանի, Յոհան Սեբաստիան Բախի, Հենդելի, նաև Քրիստափոր Քուշնարյանի, Հարո Ստեփանյանի, Տիգրան Մանսուրյանի և այլոց երկերից։ Ստամբոլցյանն առաջին անգամ երգեհոնով հնչեցրել է Ներսես Շնորհալու, Խաչատուր Տարոնացու, Գրիգոր Մագիստրոս Պահլավունու շարականները (Կոմիտասի ու Եկմալյանի մշակմամբ և սեփական փոխադրությամբ)։ Կատարումն աչքի է ընկնում գունեղ հնչողությամբ, ոճական ճշգրիտ մեկնաբանումով։ Համերգներով հանդես է եկել նաև արտասահմանում։
Առաջին անգամ 1965 թվականի ապրիլի 24-25-ին Խորհրդային Հայաստանում Վահագն Ստամբոլցյանը Լուսինե Զաքարյանի մասնակցությամբ հոգևոր երաժշտության համերգային ծրագրով նշել է Մեծ եղեռնի տարելիցը։ Վահագն Ստամբոլցյանի շնորհիվ հայ հոգևոր երգը տեղ է գտել բազմաթիվ եվրոպական երգեհոնահարների ծրագրային կատարումների ցանկում։
Համերգներով հանդես է եկել Հայաստանում, Հոլանդիայում, Ֆրանսիայում, Լիբանանում, Խորհրդային Միության համարյա բոլոր քաղաքներում, ուր կային երգեհոնային համերգային դահլիճներ, մասնավորապես Մոսկվայում, Պետերբուրգում, Կիևում, Ռիգայում, Վիլնյուսում և այլուր։


== Պարգևներ ==
ՀԽՍՀ վաստակավոր արտիստ, 1970 թ.
Հայաստանի ժողովրդական արտիստ, 2006 թ.
«Սուրբ Սահակ-Սուրբ Մեսրոպ» շքանշան, 2009 թ.


== Մեջբերումներ Վահագն Ստամբոլցյանից ==


== Ծանոթագրություններ ==


== Արտաքին հղումներ ==
«Նրա ժառանգությունը երգեհոններն են, որ շարունակում են աստվածային լույսեր վառել...». ՍՐԲՈՒՀԻ ՍՏԱՄԲՈԼՑՅԱՆ
Վահագն Ստամբոլցյան, «Տեր Ողորմյա», Եկմալյան
Աստերոիդների ցանկ (233201-233300)

Աստերոիդների ցանկ (233101-233200)  • Աստերոիդների ցանկ  • Աստերոիդների ցանկ (233301-233400)
 Աստերոիդների ցանկ (233101-233200)  • Աստերոիդների ցանկ  • Աստերոիդների ցանկ (233301-233400)
Կալզան

Կալզան (ֆր.՝ Calzan), համայնք Ֆրանսիայում, որը գտնվում է Միջին Պիրենեյան մարզի Արյեժ գավառում։ Մտնում է Վարիյ կանտոնի կազմի մեջ։ Հանդիսանում է Պամե շրջանը։
Համայնքի INSEE կոդ՝ 09072։


== Բնակչություն ==
Համայնքի բնակչությունը 2008 թվականին կազմում էր 28 մարդ։


== Տնտեսություն ==
2007 թվականի տվյալներով 15 աշխատունակ տարիքի մարդկանցից (15-64 տարեկան) 13-ը տնտեսապես ակտիվ էին, 2-ը անգործունակ (ակտիվության ցուցանիշը 86,7 %, 1999 թվականին եղել է՝ 63,2 %)։ 13 աշխատունակ բնակիչներից 9-ը աշխատում էին (7 տղամարդ և 2 կին), անաշխատանք էին 4-ը (2 տղամարդ և 2 կին)։ 2 անգործունակ մարդկանցից 1-ը աշակերտներ կամ ուսանողներ են, 1-ը անաշխատունակ էին այլ պատճառներով։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Վիճակագրության ազգային ինստիտուտ՝ Կալզան» (ֆրանսերեն)։ Արխիվացված օրիգինալից 2012-05-17-ին։ Վերցված է 2011-12-29 
«Կալզան» (ֆրանսերեն)։ cassini.ehess.fr։ Արխիվացված օրիգինալից 2013-02-03-ին։ Վերցված է 2013-01-23
Սապսանգա

Սապսանգա (ռուս.՝ Сапсанга), գետ Ռուսաստանում, հոսում է Կարելական ինքնավար հանրապետությունում։ Թափվում է Լուբա յարվի պրոտոկա։ Գետի երկարությունը 12 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Բալթիկ ծովի ավազանային շրջանին, գետի ջրատնտեսային տեղամասը՝ Սվիր, գետի ենթաավազանը՝ Սվիր։ Գետի գետային ավազանը՝ Նևա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 01040100212102000014959
Հիդրոլոգիական ուսումնասիրությունների կոդը - 102001495
Ավազանի կոդը - 01.04.01.002
Հիդրոլոգիական ուսումնասիրությունների հատորի համարը - 02
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Անդրեյ Բուշկով

Անդրեյ Բուշկով (ռուս.՝ Андрей Васильевич Бушков, հոկտեմբերի 13, 1969(1969-10-13), Otradnoye, Kirovsk, Լենինգրադի մարզ, ՌԽՖՍՀ, ԽՍՀՄ), խորհրդային և ռուս գեղասահորդ, ով հանդես է եկել Մարինա Ելցովայի հետ զուգասահքում։ 1996 թվականի աշխարհի չեմպիոն, Եվրոպայի՝ 1993 և 1997 թվականների կրկնակի չեմպիոն, Ռուսաստանի եռակի չեմպիոն։ Ռուսաստանի սպորտի վաստակավոր վարպետ։ Ներկա պահին՝ գեղասահքի մարզիչ, ապրում և աշխատում է ԱՄՆ-ում։


== Կարիերա ==
Անդրեյ Բուշկովի առաջին զուգընկերուհին Յուլյա Լյաշենկոն էր, ում հետ նրանք, ներկայացնելով ԽՍՀՄ-ը,  պատանիների 1988 թվականի աշխարհի առաջնությանը դարձել են բրոնզե մրցանակակիրներ։ Այնուհետև զույգ կազմեց Մարինա Ելցովայի հետ։ Նրա հետ ԽՍՀՄ վերջին առաջնությանը՝ 1991 թվականի դեկտեմբերին, նրանք եղել են երրորդը։ Ռուսաստանի առաջին առաջնությանը (1993 թվական) զույգը երկրորդն էր՝ զիջելով Եվգենյա Շիշկովա-Վադիմ Նաումով զույգին, իսկ նույն թվականին, Եվրոպայի առաջնությանը, հաղթեցին նրանց, ինչպես նաև Մանդի Վետցել-Ինգո Շտոյեր զույգին՝ հաղթելով առաջնությունը։
Զույգերի համար ամենահաջողը 1996 թվականի աշխարհի առաջնության ելույթն էր։ Կարճ ծրագրում երեք աննշան շեղվածքը, այդ թվում՝  հավասարակշռության կորուստը նրանց տվեց երկրորդ տեղը։ Ազատ ծրագրում նրանք կատարեցին եռակի տուլուպ և երկու կրկնակի ակսել (մեկը կասկադի մեջ), երկու եռակի պտույտ (մեկը ձեռքի հպումով) և դժվար լասսո-ակսել պահում՝ մի ձեռքի իջեցումով։ Ուժեղ մրցակցության արդյունքում հաղթողը որոշվեց դատավորական երկրորդ և ավելի բարձր գնահատականներով. Ելցովա-Բուշկով զույգին այդ տեղը տվեցին վեց դատավորներ, իսկ Վետցել-Շտոյեր զույգին՝ հինգ դատավոր։ Մեկ ձայնի առավելությունը հնարավորություն տվեց հաղթել զույգին։
Մասնակցել են 1998 թվականի Ձմեռային օլիմպիական խաղերին և զբաղեցրել յոթերորդ տեղը։ Կարճ ծրագրում Անդրեյը սխալ կատարեց եռակի տուլուպը, իսկ ազատ ծրագրում նորից եռակի տուլուպում կատարեց մեկ ակսել երկուսի փոխարեն։ Այդ պատճառով էլ Ավստրալիայի դատավորը զույգին տվեց երրորդ տեղը։ 1999 թվականի Ռուսաստանի առաջնությանը նրանք միայն չորրորդն էին և չհայտնվեցին հավաքականի կազմում։ Ավարտելով սիրողական կարիերան՝ մեկնեցին ԱՄՆ։
Ներկա պահին Անդրեյ Բուշկովն աշխատում է ԱՄՆ-ում՝ որպես գեղասահքի մարզիչ։ Մասնավորապես, նա մարզել է իսրայելական Հեյլի-Էնն Սակս-Վադիմ Ակոլզին սպորտային զույգին։


== Սպորտային ձեռքբերումներ ==
Մ. Ելցովայի հետWD = դուրս են եկել մրցումներից
Յ. Լյաշենկոյի հետ


== Ծանոթագրություններ ==


== Արտաքին հղումներ ==
Интервью(չաշխատող հղում) газете «Вечерний Петербург» (март 2008 года)
Профиль на сайте В.Соловьёва
Pairs on Ice: Марина Ельцова & Андрей Бушков Archived 2007-09-27 at the Wayback Machine.(անգլ.)
Լաուկյուլա

Լաուկյուլա (էստ․՝ Lauküla), գյուղ Էստոնիայի Վալգամաա նահանգի Սանգաստե շրջանում։
2011 թվականի տվյալներով գյուղում բնակվում էր 99 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Ֆերիեռ (Սոմի գավառ)

Ֆերիեռ (ֆր.՝  Ferrières), համայնք Ֆրանսիայի Պիկարդիա մարզի Սոմ գավառում:
Բնակչությունը 2006 թվականի դրությամբ կազմում է 453 մարդ, բնակչության խտությունը` 130.55 մարդ/կմ²: Բնակավայրը զբաղեցնում է 3.47 կմ² տարածք:


== Աշխարհագրություն ==
Գտնվում է Փարիզ քաղաքից 120 կմ հյուսիս, Ամյեն քաղաքից 9 կմ արևմուտք:


== Բնակչություն ==


== Տնտեսություն ==
2010 թվականին ուներ 318 աշխատունակ (15-64 տարեկան)  բնակիչ, որոնցից ակտիվ էին 233-ը, իսկ ոչ ակտիվները` 85: Ակտիվության ցուցանիշը կազմում է 73,3 %: 233 աշխատունակ մարդկանցից աշխատել է 216 անձ (110 տղամարդ և 106 կին): Գործազուրկ են եղել 17 անձ (7 տղամարդ և 10 կին): 85 անաշխատունակներից 25-ը եղել են աշակերտներ կամ ուսանողներ, 48-ը` թոշակառուներ, իսկ 12-ը չեն աշխատել տարբեր պատճառներով:


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Խնածախ (Սյունիքի մարզ)

Անվան այլ կիրառումների համար տե՛ս՝ Խնածախ (այլ կիրառումներ)Խնածախ,
գյուղ Հայաստանի Հանրապետության Սյունիքի մարզում, Գորիսից մոտ 9 կմ հյուսիս-արևելք, ծովի մակարդակից 1380-1460 մ բարձրության վրա։ Հեռավորությունը Կապան մարզկենտրոնից կազմում է մոտ 109 կմ։
Գյուղը Խանազատ անվան տակ ընդգրկված է եղել Ցարական Ռուսաստանի Ելիզավետպոլի նահանգի Զանգեզուրի գավառում։ Խորհրդային տարիներին մասն է կազմել Հայկական ԽՍՀ Զանգեզուրի գավառի, իսկ 1930 թվականից` Գորիսի շրջանի։ 1995 թվականից մտնում է ՀՀ Սյունիքի մարզի մեջ, 2016 թվականից մասն է խոշորացված Տեղ համայնքի։


== Անվան ստուգաբանություն ==
Գյուղը հնում կոչվել է Խանածախ կամ Խոնածախ և մտել է Սյունիքի Հաբանդ գավառի մեջ։ Անվան ծագման մասին կան տարբեր ավանդություններր։ Ըստ դրանցից մեկի՝ Խնածախը եղել է խանի կալվածք և այն վաճառել է (ծախել է ), այստեղից էլ «Խանածախ» անունը։ Մի այլ ավանդության, իբր թե հարձակվել են գյուղի տեր խանի վրա, որը կռվի ժամանակ ասել է՝ «Ձեզ մի զաղը (բույս) էլ չեմ տա», որից էլ «Խանազաղ», ոմանք էլ նախնական ձևը համարում են Խոնածախը՝ ստուգաբանելով որպես «խունկ ծախողներ»։


== Բնակչություն ==
Ըստ ՀՀ 2011 թ. մարդահամարի արդյունքների` Խնածախի մշտական բնակչությունը կազմել է 998, առկա բնակչությունը` 780 մարդ։ Մինչև 1918 թ. գյուղում ապրել են նաև ադրբեջանցիներ, որոնք, սակայն, կազմել են փոքրամասնություն։
Խնածախի բնակչության փոփոխությունը ժամանակի ընթացքում` ստորև.


== Տնտեսություն ==
Բնակչությունը զբաղվում է անասնապահությամբ, երկրագործությամբ և մեղվաբուծությամբ։ Գյուղում 1931 թ.-ին կազմակերպվել է կոլտնտեսություն, որը 1990 թ.-ին լուծարվել է։


== Պատմամշակութային կառույցներ ==

Գորիսի տարածաշրջանի մյուս գյուղերի նման այստեղ էլ կան երբեմնի բնակելի եղած քարանձավներ։ Գյուղի տարածքում կան 1610 թ. կառուցված եկեղեցի, Քարայր եկեղեցի և երկու մատուռ։ Գյուղից քիչ հեռու Խաչին հող կամ Ցիցքար կոչվող վայրում կան VII-X դարերի գյուղատեղիներ («Մյուլքոն», «Պլաճա», «Ջալալ Հասանի») հին գերեզմանոցեր, շրջապատի բարձրությունների վրա կան խաչքարեր։
Հնում Խնածախը եղել է մելիքանիստ գյուղ՝ իշխան Մելիք-Հայկազյանների նստավյարը. գյուղում պահպանվել է իշխանանիստ դարպասների (ապարանքի) մի մասը, որն ունի երկու մատուռ։


== Տես նաև ==
Խնածախի պատմության և մշակույթի անշարժ հուշարձանների ցանկ (Սյունիքի մարզ)


== Ծանոթագրություններ ==


== Արտաքին հղումներ ==
Էջը Սյունիքի մարզպետարանի կայքում Archived 2014-01-29 at the Wayback Machine.
Համայնքի ղեկավարության էջը Սյունիքի մարզպետարանի կայքում Archived 2014-01-29 at the Wayback Machine.
Ուուսկյուլա (գյուղ, Ռապլա շրջան)

Անվան այլ կիրառումների համար տե՛ս՝ ՈւուսկյուլաՈւուսկյուլա (էստ․՝ Uusküla), գյուղ Էստոնիայի Ռապլամաա նահանգի Ռապլա շրջանում։
2011 թվականի տվյալներով գյուղում բնակվում էր 372 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Կիրովի շրջան (Կալուգայի մարզ)

Անվան այլ կիրառումների համար տե՛ս՝ Կիրովի շրջան (այլ կիրառումներ)Կիրովի շրջան (ռուս.՝ Город Киров и Кировский район), մունիցիպալ շրջան Ռուսաստանի Դաշնության Կալուգայի մարզում։
Ստեղծվել է 1929 թվականին։ Վարչական կենտրոնը՝ Կիրով։


== Աշխարհագրություն ==
Շրջանի տարածքի մակերեսը կազմում է 1000,4 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 43042 մարդ։ Բնակչության խտությունը կազմում էր 43,02 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Լյուդմիլա Ժուրավլյովա

Լյուդմիլա Ժուրավլյովա (ռուս.՝ Людмила Васильевна Журавлёва, մայիսի 22, 1946(1946-05-22), Կոզմոդեմյանսկ, Մարիական ինքնավար խորհրդային սոցիալիստական հանրապետության, ՌԽՖՍՀ, ԽՍՀՄ), սովետական աստղագետ, աշխատել է Ղրիմյան աստղաֆիզիկական աստղադիտարանում։ Նրա պատվին է անվանվել (26087) Ժուրավլյովա աստերոիդը։


== Հայտնաբերումներ ==
1972-ից 1992 թվականները անձամբ հայտնաբերել է 200 փոքր մոլորակ և 13 այլ աստղագետների հետ համատեղ։ Աստերոիդների հայտնաբերողների վարկանիշային ցանկում գրավում է 57-րդ տեղը 1423 աստղագետների մեջ։
Նրա կողմից հայտնաբերված փոքր մոլորակներից են (1858) Լոբաչևսկի, (1859) Կովալևսկայա, (1909) Ալյոխին, (1959) Կարբիշև, (2188) Օրլյոնոկ, (2374) Վլադվիսոցկի, (2562) Շալյապին, (2576) Եսենին, (2720) Պյոտր Պերվիյ, (2740) Ցոյ, (3108) Լյուբով, (3214) Մակարենկո, (3260) Վիզբոր, (9838) Ֆալզ-Ֆեյն և այլն։


== Ծանոթագրություններ ==


== Արտաքին հղումներ ==
Աղբյուրի-սար

Աղբյուրի-սար, լեռ Ծաղկունյաց լեռնաշղթայում, Թիզխարաբ գետի հարավ-արևելյան կողմում։ Քարքարոտ է։


== Ծանոթագրություններ ==
Քարխու (Շարուրի շրջան)

Քարխու (այժմ կոչվում է՝ ադրբ.՝ Qarxun Քարխուն), գյուղ ներկայիս Ադրբեջանական Հանրապետության կազմում գտնվող Նախիջևանի Ինքնավար Հանրապետության Շարուրի շրջանում։


== Տես նաև ==
Շարուրի շրջան
Նախիջևանի Ինքնավար Հանրապետություն


== Ծանոթագրություններ ==
Գորիսի գիտատեխնիկական կենտրոն

Գորիսի գիտատեխնիկական կենտրոն, ՀԽՍՀ ԳԱ գիտական հիմնարկ Գորիս քաղաքում։ Հիմնադրվել է 1971 թվականին նոյեմբերի 1-ին։ 1976 թվականին ուներ 56 գիտաշխատող։ Կենտրոնը մասնագիտանում էր հեղուկ բյուրեղների հետազոտման մեջ։ ստացած արդյունքները ճանաչում են գտել նախկին ԽՍՀՄ այլ գիտական կենտրոններում։ Հատկապես կարևոր էր համարվում հեղուկ բյուրեղների հիդրադինամիկ անկայունության պարամետրերի վրա տարբեր նյութերի ազդեցության ուսումնասիրությունը, որի խնդիրն էր ստանալ հաշվարկող նոր կարգերում կիրառվող հեղուկբյուրեղային խառնուրդներ։ 
Կենտրոնի առաջընթացին նպաստել են ԽՍՀՄ ԳԱ բյուրեղագիտության ինստիտուտի, օրգանական կիսահաղորդիչների ինստիտուտի (Մոսկվա) և մի շարք այլ գիտահետազուտական հիմնարկների հետ հաստատված գիտական կապերը։
Խվար (քաղաք)

Խվար (խորվ.՝ Hvar, իտալերեն՝ Lesina), քաղաք Խորվաթիայում։ Համանուն կղզու խոշորագույն քաղաքն է։ Բնակչությունը կազմում է 4 138 մարդ (2001)։
Գտնվում է կղզու հարավարևմտյան մասում։


== Պատմություն ==
Քաղաքի հին բնակիչները եղել են իլլիրիացիները։ 3-րդ դարում ողջ Իլլիրիան Խվարի հետ անցել է Հռոմի տիրապետության տակ։ 12-րդ դարում Խվարի կառավարումն անցել է Վենետիկին։ Այդ շրջանում կառուցվել են հսկայական պատեր և քաղաքային շինություններ։ 13-րդ դարում Խվարը ստացել է քաղաքի կարգավիճակ և դարձել կղզիների վարչական կենտրոն՝ փոխարինելով Ստարիգրադին։ Այդ նույն ժամանակ եպիսկոպոսի նստավայրը Ստարինգրադից տեղափոխվել է Խվար։ 15-րդ դարի վերջում Խվարը դարձել է Վենետիկի առևտրի և ռազմական նավահանգիստներից մեկը։
1571 թվականին կղզին ավերվել է թուրքերի կողմից, իսկ Խվարի ամրոցը ունեցել է լուրջ ավերվածություններ։ 1579 թվականին ամրոցը պայթյունի հետևանքով գրեթե ամբողջովին քանդվել է։ 1797 թվականին Վենետիկի Հանրապետության ընկնելուց հետո կղզի են եկել ավստրիացիները։ 1807 թվականին Խվարը ենթարկել է Ֆեոդոր Ուշակովի նավատորմի հարձակմանը։
1918-1921 թվականներին իտալացիները Խվարը օկուպացրել են։ Առաջին համաշխարհային պատերազմից հետո այն դարձել է Հարավսլավիայի մի մասը։


== Տեսարժան վայրեր ==
Սուրբ Ստեփանոսի տաճար - տաճարի կառուցումը տեղի ունեցել մի քանի փուլով (16-17-րդ դար)։ Տաճարին հարում է եպիսկոպոսի պալատը։
Արսենալ - 1602 թվականին շենքի երկրորդ հարկում բացվել է Խորվաթիայի առաջին հանրային թատրոնը։
Վերանդա - Հին քաղաքի կենտրոնական տարածքը։ Հայտնի են Պալադինի և Գեկտորովիչի պալատները։
Քաղաքի պատեր - կառուցվել են 13-րդ դարում, սակայն հետագայում բազմիցս վերակառուցվել է։
Իսպանական ամրոց - կառուցվել է 16-րդ դարում։ Ներկայումս թանգարան է։
Նապոլեոնի ամրոց - 1811 թվականին կառուցել են ֆրանսիացիները։ Այժմ օգտագործվում է որպես աստղադիտարան։
Ֆրանցիսկյան վանք (15-րդ դարի վերջ)
		


== Ծանոթագրություններ ==


== Արտաքին հղումներ և աղբյուրներ ==
Официальная страница города
Туристическое сообщество города
Город Хвар на туристическом портале острова Archived 2009-09-22 at the Wayback Machine.
Handbook for foreign visitors to Croatia. Zagreb, 1997. ISBN 953-6593-00-9
Ալեքսանդրի երկրաչափ թիթեռ

Ալեքսանդրի երկրաչափ թիթեռ (լատ.՝ Eupithecia alexandriana), երկրաչափ թիթեռների ընտանիքին պատկանող միջատ։ Գրանցված է Հայաստանի Հանրապետության Կարմիր գրքում։


== Նկարագրություն ==
Թևերի բացվածքը 19 մմ է։ Առջևի թևերի հետին եզրից սկիզբ առնող տրամակապը չի հասնում թևի առջևի եզրին։ Ավելի բաց գունավորված միջին բջջի գագաթին տեղադրված է երկար նեղ բիծ։ Փոքր միջին բիծ և միագույն ծոպեր ունեցող հետին թևերն ավելի միատարր են գունավորված, պատված են մուգ մոխրագույն թեփուկներով։ Թևի նախշը թույլ է արտահայտված։


== Տարածվածություն ==
Հայաստանի էնդեմիկ տեսակ է, որը հայտնի է Երևան քաղաքից (հավաքված է կենդանաբանական և բուսաբանական այգիներում) և Կոտայքի մարզից (Ծաղկաձոր քաղաքի շրջակայք)։


== Էկոլոգիա ==
Ապրելավայրերը հայտնի չեն, թիթեռները մայիսին և հունիսին թռչում են դեպի լույսի աղբյուր, տալիս են երկու սերունդ։


== Պահպանություն ==
Սահմանափակ արեալով հազվագյուտ տեսակ է, որը Բնության պահպանության միջազգային միության Կարմիր ցուցակի չափորոշիչներով գնահատվում է որպես վտանգված տեսակ։
Հանդիպում է հազվադեպ, հայտնի են եզակի հայտնաբերումներ։
Վտանգման հիմնական գործոնները բացահայտված չեն։
Պահպանության միջոցառումներ չեն իրականացվում։


== Ծանոթագրություններ ==
Քերեմ Բյուրսին

Քերեմ Բյուրսին (թուրքերեն՝ Kerem Bürsin, հունիսի 4, 1987(1987-06-04), Ստամբուլ, Թուրքիա), թուրք դերասան և մոդել։ Առավել հայտնի է դարձել՝ նկարահանվելով Արևին սպասելով հեռուստասերիալում, որտեղ մարմնավորել է Քերեմ Սայերի դերը։ Նրա խաղընկերն եղել է թուրք հայտնի դերասանուհի Հանդե Դողանդեմիրը։ Սովորել է Բոստոնի «Էմերսոն» քոլեջում։ Նկարահանվել է նաև Պատվի հարցում՝ մարմնավորելով Իգիթ Քըլըչի դերը։ Մինչ ֆիլմերում նկարահանվելը, Քերեմը եղել է վարորդ։ Քերեմը նկարահանվել է նաև հոլիվուդյան ֆիլմերում։ Մասնավորապես, 2010 թվականին նկարահանվել է «Ակուլազավր» սարսափ, գիտաֆանտաստիկ ֆիլմում։ Ինչպես Էլչին Սանգուի, այնպես էլ Քերեմ Բյուրսինի պրոդյուսերը Գայե Սոքմանն է։


== Կենսագրություն ==
Քերեմ Բյուրսինը ծնվել է 1987 թվականի հունիսի 4-ին Ստամբուլում։ Երբ Քերեմը 9 տարեկան էր, նրա ընտանիքը տեղափոխվել է Շոտլանդիա։ Նրա հայրը աշխատել է միջազգային կազմակերպությունում, որի հետևանքով էլ ընտանիքը մշտապես քաղաքից քաղաք է տեղափոխվել։ Այսպես, մինչ Քերեմի 5 տարին լրանալը նրանք ապրել են Ինդոնեզիայում, այնուհետև՝ Արաբական Միացյալ Էմիրություններում։ Որոշ ժամանակ անց հաստատվել են ԱՄՆ Տեխաս նահանգում։ Կրթությունը ստացել է Միացյալ Նահանգներում։ Բոստոնի «Էմերսոն» քոլեջում Քերեմը սովորել է մարքեթինգ։ Դեռ մանուկ հասակից հետաքրքրվել է դերասանական արվեստով։ Դերասանը նշում էր, որ մշտապես տպավորված է եղել Ժան-Կլոդ Վան Դամի ֆիլմերով։ Նրա վրա մեզ ազդեցություն է ունեցել նաև Բեթմենի մասին պատմող ֆիլմերը։ Այդ իսկ պատճառով դեռևս դպրոցական տարիներին մասնակցել է դպրոցական թատերական ներկայացումներին։ Քերեմը ամսագրերից մեկին տված հարցազրույցում նշել է, որ չնայած, որ կյանքի մեծ մասը ապրել է Տեխասում և խոսել անգլերեն, այնուամենայնիվ իրեն երբեք չի համարել ամերիկացի։ Անգամ երազելով Հոլիվուդի մասին, մշտապես ցանկացել է նկարահանվել որպես թուրք դերասան, այլ ոչ թե որպես ամերիկացի։ Ներկայումս նկարահանվում է Այս քաղաքը կհետևի քեզ հեռուստասերիալում, որը 2017 թվականի հունվարի 4-ից ցուցադրվում է թուրքական ATV հեռուստաընկերությամբ։ Զբաղվում է պրոֆեսիոնալ բռնցքամարտով։ Նրա մարզիչը Բուրակ Բուժինն է։ Ներկայումս սիրային հարաբերությունների մեջ է Հանդե Էրչելի հետ։


== Ծանոթագրություններ ==
Կոպտևո (գյուղ, Սաֆոնովսկի շրջան)

Անվան այլ կիրառումների համար տե՛ս՝ ԿոպտևոԿոպտևո (ռուս.՝ Коптево), գյուղ Ռուսաստանի Սմոլենսկի մարզի Սաֆոնովսկի շրջանի կազմում։
Բնակչությունը 2007 թվականին գրանցված տվյալներով կազմում էր 21 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սեն Բրի դե Բուա

Սեն Բրի դե Բուա (ֆր.՝ Saint-Bris-des-Bois) համայնք Ֆրանսիայում, Պուատու Շարանտա մարզի Ծովափնյա Շարանտի գավառում։ Մտնում է Բյուրի կանտոնի կազմի մեջ։ Հանդիսանում է Սենտ շրջանը։
Համայնքի INSEE կոդ՝ 17313։


== Բնակչություն ==
Համայնքի բնակչությունը 2010 թվականին կազմում էր 406 մարդ։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
Սեն Բրի դե Բուայի վիճակագրության ազգային ինստիտուտ (ֆր.)
Վասիլի Պուստովոյտ

Վասիլի Ստեպանովիչ Պուստովոյտ (ռուս.՝ Василий Степанович Пустовойт, հունվարի 2 (14), 1886, Տարանովկա, Զմիյովի շրջան, Ուկրաինա - հոկտեմբերի 11, 1972(1972-10-11), Կրասնոդար, ԽՍՀՄ), խորհրդային սելեկցիոներ, ԽՍՀՄ ԳԱ (1964) և ՀամԳԳԱ (1956) ակադեմիկոս, սոցիալիստական աշխատանքի կրկնակի հերոս (1957, 1963), ՌՍՖՍՀ գիտության վաստակավոր գործիչ (1969)։


== Կենսագրություն ==
Ավարտել է Կուբանի գյուղատնտեսական ինստիտուտը (Կրասնոդար, 1926), որտեղ եղել է գենետիկայի, սելեկցիայի և սերմնաբուծության ամբիոնի վարիչ (1926-1930)։ 1912 թվականին Կուբանի գյուղատնտեսական դպրոցին կից կազմակերպել է «Կրուգլիկ» սելեկցիոն փորձադաշտը, որը 1932 թվականին վերակազմվել է Ձիթատու կուլտուրաների համամիութենական ԳՀԻ-ի։


== Աշխատանքներ ==
1935-1972 թվականները այս ինստիտուտում եղել է ձիթատու կուլտուրաների սելեկցիայի և սերմնաբուծության բաժնի ու արևածաղկի սելեկցիայի լաբորատորիայի վարիչը։ Պուստովոյտը արևածաղկի ձիթատու սորտերի սելեկցիայի նախաձեռնողներից է։
Մշակել է արևածաղկի սերմնաբուծությունը բարելավող նոր, բարձր արդյունավետ սելեկցիայի համակարգեր։ Ստեղծել է արևածաղկի բարձր ձիթատու (բացարձակ չոր սերմերի յուղայնությունը մինչև 57%), վարակադիմացկուն 20 սորտ։ 1974 թվականին Պուստովոյտի ստեղծած սորտերը ԽՍՀՄ-ում զբաղեցնում էին արևածաղկի սորտային ցանքերի կեսից ավելին, արտասահմանյան երկրներում՝ մոտ 1 միլիոն հա։ ՌԽՖՍՀ 3-5 և 8-րդ գումարումների Գերագույն խորհրդի դեպուտատ։


== Պարգևներ ==
Պարգևատրվել է Լենինի 3, Հոկտեմբերյան հեղափոխության և այլ շքանշաններով, մեդալներով, արտասահմանյան երկրների 3 շքանշաններով։ ԽՍՀՄ պետական (1946), լենինյան (1959) մրցանակներ։


== Ծանոթագրություններ ==